पार्षद खुले और नपा हॉल में बैठक पर अड़ी, संपत्तिकर पर फैसला आज
भास्कर संवाददाता | होशंगाबाद
संपत्तिकर को लेकर नगरपालिका परिषद की बैठक सुबह 11 बजे शुक्रवार को होगी। पार्षद बैठक खुले में कराने की मांग पर अड़े हैं, जबकि नपा सभागार में बैठक करेगी। सीएमओ ने शहर की संपत्ति का सर्वे करने और उसका आंकलन करने वाली रामटेक कंपनी के अधिकारी को नोटिस दिया है। सीएमओ ने फटकार भी लगाई और विसंतगति का कारण भी पूछा है। बैठक में यह भी निर्णय हो सकता है कि जब तक शासन से दर संशोधित नहीं हो जाती तब तक पुराने रेट से ही संपत्तिकर लिया जाए, क्योंकि अधिकांश पार्षदों का कहना है कि उनकी अनुमति के बिना कर बढ़ाया गया है। बैठक में हंगामा होने के आसार भी है।
संपत्तिकर को लेकर आ रही आपत्ति पर सीएमओ पवन सिंह ने सर्वे करने वाली कंपनी को नोटिस दिया है। इसमें पूछा गया है कि आखिर शहर में इतनी विसंगति बिलों में क्यों आ रही है। सीएमओ ने बताया एक सप्ताह में जबाव दिया जाए। यदि संतोषजनक जबाव नहीं आएगा तो शासन को पत्र लिखकर कंपनी को भुगतान नहीं करने की अनुशंसा की जाएगी।
(सर्वे में गड़बड़ी| पढ़ें पेज 16)
hin_Deva bho_Deva hin_Deva hin_Deva hin_Deva